Egidio Vagnozzi

Egidio Vagnozzi (1906–1980) var en italiensk katolsk kardinal.
Liv og virke
Prest
Egidio Vagnozzi gikk på Collegio Romano og studerte katolsk teologi og filosofi ved  lateranuniversitetet i Roma. Han ble presteviet den 22. desember 1928 og gikk etter videre studier inn i tjeneste ved Statssekretariatet i 1930. Fra 1932 til 1942 var han medlem av staben til den apostoliske delegasjon til USA, fra 1942 til 1945 var han postert til det apostoliske nuntiatur i Portugal, og fra 1945 til 1947 var han postert til Frankrike. 

I 1947 og 1948 var han medlem av staben til den pavelige delegasjon som forberedtse til etableringen av diplomatiske forbindelser mellom Pavestolen og India.

Erkebiskop, sendemann (delegat, nuntius) til Filippinene
I 1949 utnevnte pave Pius XII ham til titulærerkebiskop av Myra og apostolisk nuntius til Filippinene. Han ble ordinert til biskop den 22. mai 1949 i Roma av kardinal Adeodato Giovanni Piazza O.C.D.; medkonsekratorer var erkebiskop Francesco Borgongini Duca, apostolisk nuntius til Italia, og erkebiskop Roberto Ronca, prelat av Pompei. 

I 1951 ble han apostolisk nuntius til Filippinene.

Vagnozzi avviste ektheten av mariaåpenbaringen knyttet til Our Lady Mediatrix of All Graces ved dens marianske visjonær Teresita Castillo. Sammen med seks filippinske biskoper som avviste det som «ikke overnaturlig» i 1956. Den 11. desember 2015 bekreftet Vatikanet «den definitive natur til dekretet av 11. april 1951 hvor fenomenene i Lipa var erklært å mangle overnaturlig opprinnelse.»"Prot. N. 226/1949 Presumed Apparitions of the BVM at the Carmelite Convent in Lipa, Philippines," 11. desember 2015

Apostolisk delegat
Pave Johannes XXIII utnevnte Egidio Vagnozzi til apostolisk delegat til USA i 1958. 

Fra 1962 til 1965 deltok han på Det andre Vatikankonsil.

Vatikanet ble særlig i 1860-årene utsatt for kritikk av den liberale presse for «reaksjonær» politikk, og nuntius Vagnozzi gikk ikke fri. Han ble anklaget i en presseartikkel fra 1967 for å bruke sin innflytelse i Vatikanet for å tillate bare konservative amerikanske prester å bli biskoper: «Hans innflytelse er antas å være tungt ansvarlig for den konservative rollebesetningen til de biskopene som ble utnevnt (i USA) de siste årene.»Daniel Callahan, "America's Catholic Bishops" The Atlantic Monthly, April 1967

Kardinal
Han ble kreert til kardinaldiakon av pave Paul VI i 1967. I 1973 ble han opphøyet til kardinalprest. 

Han var president for Prefekturet for Den hellige stols økonomiske anliggender 1968–1980.

Han deltok på konklavet august 1978 som valgte pave Johannes Paul I, og  konklavet oktober 1978 som valgte pave Johannes Paul II.

Egidio Vagnozzi døde den 26. desember 1980 i Roma og ble opprinnelig gravlagt på kirkegården Campo Verano. I 1983 ble levningene hans overført til hans titulærediakoni San Giuseppe in via Trionfale.

 Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1829
 Kardinal Alessandro Franchi (1819-1878) *1873
 Kardinal Giovanni Simeoni (1816-1892) *1875
 Kardinal Antonio Agliardi (1832-1915) *1896
 Kardinal Basilio Pompilj (1858-1931) *1911 
 Kardinal Adeodato Giovanni Piazza (1884-1957) *1930 
 Kardinal Egidio Vagnozzi  (1906-1980) *1949www.catholic-hierarchy.org vagnozzi, lest 5. januar 2021

 Referanser 

 Eksterne lenker 
 Biografi på The Cardinals of the Holy Roman Church

Kategori:Pavelige nuntier
Kategori:Ambassadører til Filippinene
Kategori:Pavelige nuntier til USA
Kategori:Italienske kardinaler
Kategori:Deltakere på Andre Vatikankonsil
Kategori:Italienske katolske biskoper
Kategori:Italienske katolske biskoper utenfor hjemlandet (sendemenn)
Kategori:Fødsler i 1906
Kategori:Dødsfall i 1980
Kategori:Personer fra Roma
Kategori:Linjen Rebiba